INTRODUCTIO. 



JtLa fuisse videtur rerum publicarum Graecarum, imprimis \Atti- 

 cae , conditio , ut, qui in iis viverent divites ac pauperes , cum 

 nullum fere, aut saltem exiguum inter ipsos intercederet reipublicae 

 vinculum , sibi invicem oppositi essent atque adversarii. Hinc in 

 omnibus paene optimatium et popularium factiones , quarum simul- 

 tates bello Peloponnesiaco in inimicitiam eruperunt (1) , totamque 

 Graeciam conquassarunt , popularibus uithenienses , nobilibus La- 

 cedaemonios invocantibus . Cum autem illis temporibus parum adhuc 

 hominibus innotuisset aequae libertatis fundamentum illud unicum, 

 quod libramento cernitur potestatem inter eorum , penes quos est 

 summa rerum , eorumque libertatem , qui his obediunt : non fieri 

 poterat, quin, quae factio sive optimatium , sive popularium civi- 

 tati praeesset , ea semper ita ageret, ut alteram quocunque modo 

 frangeret atque opprimeret (2). Quae quemadmodum vera videntur 

 de caeteris , ita non minus clare in conspectum cadunt eorum, qui 

 reipublicae ^4tticae historiam attenta mente intuentur. Hanc autem 

 rerum conditionem civitati illi funestissimam fuisse , nemo non videl. 



(1) Thucyd. in cap. illo egregio 6%, lib. Ilf. 



(2) Eadem fere est observatio duumvirorum iuter recentiores de anliqua Graeciae historia 

 optime meritorum , doct. scilicet /. Gilliesii in opere , cui titulus est : The history of ancient 

 Greece, its colonies and conguests, vol. III, p. 119, edit. 6». (London, 1820), et nobil. 

 W. Mitfordii, in historia Graeciae^ Anglico idiomate scripta, et ab Eichstiidtio , v. cl. Ger- 

 znanice versa, vol. V, p. imprimis 39. (Lipsix, i8o3). 



